Ronaldinho

Ronaldinho (oik. Ronaldo de Assis Moreira, s. 21. maaliskuuta 1980 Porto Alegre, Rio Grande do Sulin osavaltio, Brasilia) on brasilialainen ammattilaisuransa päättänyt jalkapalloilija, jota pidetään yhtenä sukupolvensa parhaista pelaajista ja kaikkien aikojen parhaista brasilialaispelaajista. Hän hurmasi myös näyttävällä pelityylillään.

Ronaldinho on ollut elokuusta 2007 lähtien myös Espanjan kansalainen.FC Barcelona: Ronaldinho ya es jugador comunitario  Vuonna 2018 hän liittyi oikeistopopulistiseen Brasilian republikaanipuolueeseen asettuakseen ehdolle saman vuoden parlamenttivaaleissa.

Ura

Uransa alkuvaiheessa Ronaldinho edusti synnyinkaupunkinsa Porto Alegren ykkösseuraa, Grêmiota, josta hän siirtyi Ranskaan Paris Saint-Germainiin vuonna 2001. Muutaman kauden jälkeen Ronaldinho siirtyi espanjalaiseen suurseuraan FC Barcelonaan viiden vuoden sopimuksella 19. heinäkuuta 2003. Siirtokorvaus oli noin 28 miljoonaa euroa.http://www.mtv3.fi/urheilu/futis/uutiset.shtml/2003/07/177515/ronaldinho-siirtyy-barcelonaan Joukkueen paidassa hän saavutti muun muassa Espanjan mestaruuden vuosina 2005 ja 2006, sekä Mestarien liigan voiton vuonna 2006. 

Sopimuksen ollessa päätöksessään kaudella 2007–2008 Ronaldinhon viimeinen kausi Barcelonassa meni pitkälti loukkaantumisten varjostamana ja hän pelasi kaikkiaan 26 ottelua tehden niissä yhdeksän maalia. Kauden jälkeen alkoivat huhut Ronaldinhon siirtymisestä muualle, kun Barcelonan puheenjohtaja Joan Laporta ilmoitti brasilialaisen tarvitsevan uuden haasteen saadakseen uransa takaisin loistokkuuteen ja ollen näin vapaa siirtymään haluamaansa seuraan. 15. heinäkuuta 2008 italialaisseura AC Milan ilmoitti tehneensä vuoteen 2011 kestävän sopimuksen Ronaldinhon kanssa.
Ronaldinho teki kahdeksan maalia ensimmäisenä kautenaan AC Milanissa. Huhut veivät 30-vuotiasta pelintekijää takaisin kotimaansa sarjaan. Talvella 2011 Ronaldinho siirtyi brasilialaiseen Flamengoon.Ronaldinho joins Brasilian club Flamengo Flamengo  Viitattu 21.8.2011. Hän teki hattutempun 5-4-vierasvoittoon päättyneessä ottelussa Santosia vastaan 27. heinäkuuta 2011.Ronaldinho hits hat-trick in 5-4 Flamengo win Flamengo  Viitattu 21.8.2011.

4. kesäkuuta 2012 Ronaldinho siirtyi yllättäen brasilialaisseura Atlético Mineiroon Flamengon palkkarästien takia. http://yle.fi/urheilu/ronaldinho_vaihtaa_seuraa_-_palkkoja_rastissa_jopa_20_miljoonaa/6164541
Ronaldinho valitsi pelinumerokseen numeron 49, koska numero 10 oli jo käytössä ja hänen äitinsä on syntynyt vuonna 1949.http://www.lancenet.com.br/atletico-mineiro/Copacabana-Palace-Kalil-conduzia-R10_0_712728917.html 29. heinäkuuta 2014 Ronaldinho purki sopimuksensa Atlético Mineiron kanssa.Ronaldinho jättää brassiseuran Yle  (29.7.2014) Viitattu 6.9.2014.

6. syyskuuta Ronaldinho teki 2-vuotisen sopimuksen Meksikon pääsarjaseura Querétaron kanssa.BBC Sport – Ronaldinho: Ex-World Cup winner signs for Queretaro BBC  (6.9.2014) Viitattu 6.9.2014. Ronaldinho kommentoi siirtoa: "Valitsin Meksikon sen huomion perusteella, jota olen täällä aina saanut. Olen erittäin motivoitunut pelaamaan Querétaron riveissä."Ronaldinhon ura jatkuu Meksikossa  MTV  (6.9.2014) Viitattu 6.9.2014.

12. heinäkuuta 2015 brasilialainen Fluminense ilmoitti tehneensä Ronaldinhon kanssa sopimuksen, mutta purki sen jo kahden kuukauden kuluttua. Ronaldinho ilmoitti syyskuussa 2016 lopettavan kokonaan uransa.

Maajoukkue
Ronaldinho on edustanut maataan Brasilian jalkapallomaajoukkueessa. Ensimmäisen maaottelunsa hän pelasi 26. kesäkuuta 1999 Latviaa vastaan. Hän voitti maailmanmestaruuden Korean ja Japanin järjestämissä vuoden 2002 MM-kilpailuissa. Lisäksi hän on voittanut maajoukkueessa Copa Américan vuonna 1999 ja olympiapronssia vuoinna 2008. 

Brasilian pudottua odotettua aiemmin puolivälierissä Saksassa järjestetyistä MM-kilpailuissa 2006, joutui maaleitta jäänyt Ronaldinho kotimaassaan median syytösten kohteeksi tehottomuudesta. Brasilian valmentajaksi samana vuonna noussut Dunga ei myöhemmin nimennyt Ronaldinhoa vuoden 2010 MM-kilpailuihin Etelä-Afrikkaan lähetettyyn joukkueeseensa. Ronaldinhoa ei nimetty myöskään vuoden 2014 MM-kilpailuihin.Brasilian MM-miehistö kotikisoihin julki – Kaká ei mukana  MTV  (7.5.2014) Viitattu 6.9.2014.

Kansainvälinen jalkapalloliitto on valinnut Ronaldinhon vuoden jalkapalloilijaksi peräkkäisinä vuosina 2004 ja 2005.Ronaldo de Assis Moreira – FCBarcelona.cat FCBarcelona.cat  Viitattu 6.9.2014. Hän oli ehdolla myös vuonna 2006, mutta jäi äänestyksessä kolmanneksi Fabio Cannavaron ja Zinédine Zidanen taakse. 

2013 uruguaylaislehti El Pais valitsi Ronaldinhon Etelä-Amerikan parhaaksi jalkapalloilijaksi, jossa titteliin olivat ehdolla vain Etelä-Amerikan sarjoissa pelaavat pelaajat.El Pais name Ronaldinho the best South American footballer of 2013 Sambafoot  (1.2.2013) Viitattu 6.9.2014.

Saavutukset
Seurajoukkueissa
Copa Sul-Minas: 1999
Campeonato Gaúcho: 1999
UEFA Intertoto Cup: 2001
Espanjan mestaruus (2): 2005, 2006
Espanjan supercup (2): 2005, 2006
Mestarien liiga: 2006
Italian mestaruus: 2011
Taça Guanabara: 2011
Campeonato Carioca: 2011
Campeonato Mineiro: 2013
Copa Libertadores: 2013

 Maajoukkueessa 
Copa América: 1999
Maailmanmestaruus: 2002
Maanosaliittojen cup: 2005
Superclásico de las Américas: 2011

 Pelaajaprofiili 
Urheilusivusto GiveMeSport valitsi vuonna 2025 Ronaldinhon Brasilian kaikkien aikojen neljänneksi parhaaksi pelaajaksi. Lisäksi sivusto pitää häntä historian kuudenneksi parhaana pallonkuljettajana.

Hyökkäävänä keskikenttäpelaajana pelaavan Ronaldinhon näyttävä pelityyli juontaa juurensa hänen nuoruudestaan. Tuolloin hän pelasi futsalia ja rantajalkapalloa ja siirsi sittemmin näissä peleissä keskeiset harhautukset ja kikat perinteiseen jalkapalloon.

 Yksityiselämä 
Ronaldinho seurustelee malli Alexandra Paressantin kanssa. Hänellä on poika entisen tanssijattaren Janaína Nattielle Viana Mendesin kanssa.

Ronaldinho tarkoittaa pikku-Ronaldoa. Myös Ronaldosta käytettiin nimeä Ronaldinho vuoden 1994 MM-kisoissa.

Heinäkuussa 2019 Ronaldinho menetti passinsa, koska hänellä ei ollut varaa maksaa oikeuden määräämiä sakkoja ja veromätkyjä. Maaliskuussa 2020 Ronaldinho sai Paraguayssa viiden vuoden vankeustuomion matkustettuaan sinne väärennetyllä passilla.. Ronaldinho oli yhdessä veljensä kanssa maaliskuusta elokuuhun 2020 viisi kuukautta vangittuna Paraguayssa. Ronaldinhon oli lisäksi korvattava 90 000 dollaria ”aiheuttamistaan vahingoista”. Hän on myös äitinsä kuoleman jälkeen sortunut alkoholismiin. 

 Kuvasto 

 Lähteet 

 Aiheesta muualla 

 Ronaldinho Sambafoot.com-sivustolla   

Luokka:Brasilialaiset jalkapalloilijat
Luokka:Jalkapallon maailmanmestarit
Luokka:Brasilialaiset olympiamitalistit
Luokka:Kultaisen pallon voittajat
Luokka:FIFA 100
Luokka:Vuonna 1980 syntyneet
Luokka:Elävät henkilöt
Luokka:Seulonnan keskeiset artikkelit